ราชกิจจาฯ ประกาศ อัตราค่าปรับทำผิด กม.จราจร ฉบับใหม่ สูงสุด 1 พัน มีผลตั้งแต่วันนี้!
เว็บไซต์ ราชกิจจานุเบกษา เผยแพร่ประกาศอัตราค่าปรับทำผิดกฎหมายจราจร ฉบับใหม่ ตั้งแต่ 200 ถึง 1 พันบาท มีผลตั้งแต่วันนี้ (26 ส.ค.63) เป็นต้นไป 
เว็บไซต์ ราชกิจจานุเบกษา เผยแพร่ประกาศอัตราค่าปรับทำผิดกฎหมายจราจร ฉบับใหม่ ตั้งแต่ 200 ถึง 1 พันบาท มีผลตั้งแต่วันนี้ (26 ส.ค.63) เป็นต้นไป
26 ส.ค. 2563

ผู้สื่อข่าวรายงานว่า วันที่ 25 ส.ค.63 เว็บไซต์ราชกิจจานุเบกษา เผยแพร่ ประกาศสำนักงานตำรวจแห่งชาติ เรื่อง การกำหนดจำนวนค่าปรับตามที่เปรียบเทียบ สำหรับความผิดตามพระราชบัญญัติจราจรทางบก พ.ศ.2522 พ.ศ.2563 ความว่า
โดยที่เป็นการสมควรกำหนดจำนวนค่าปรับตามที่เปรียบเทียบ สำหรับความผิดที่ผู้ขับขี่ฝ่าฝืน หรือไม่ปฏิบัติตามพระราชบัญญัติจราจรทางบก พ.ศ.2522 และเจ้าพนักงานจราจรได้ออกใบสั่งให้แก่ผู้ขับขี่นั้น
อาศัยอำนาจตามความในมาตรา 140 วรรคสี่แห่งพระราชบัญญัติจราจรทางบก พ.ศ. 2522 ซึ่งแก้ไขเพิ่มเติมโดยพระราชบัญญัติจราจรทางบก (ฉบับที่ 12 ) พ.ศ. 2562 ผู้บัญชาการตำรวจแห่งชาติ จึงออกประกาศไว้ดังต่อไปนี้
ข้อ 1 ประกาศนี้เรียกว่า “ประกาศสำนักงานตำรวจแห่งชาติเรื่องการกำหนดจำนวนค่าปรับ ตามที่เปรียบเทียบสำหรับความผิดตามพระราชบัญญัติจราจรทางบก พ.ศ.2522 พ.ศ.2563”
ข้อ 2 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
ข้อ 3 กำหนดจำนวนค่าปรับเกี่ยวกับความผิดตามพระราชบัญญัติจราจรทางบก พ.ศ. 2522 และที่แก้ไขเพิ่มเติม เป็นไปตามบัญชีแนบท้ายประกาศนี้
บรรดาประกาศข้อกำหนดหรือคำสั่งอื่นใดในส่วนที่กำหนดไว้แล้วในประกาศนี้ หรือซึ่งขัดหรือแย้งกับประกาศนี้ให้ใช้ประกาศนี้แทน
ทั้งนี้ ค่าปรับตาม พ.ร.บ.จราจร อยู่ระหว่าง 200-1,000 บาท มีผลตั้งแต่วันนี้ (26 ส.ค.63) เป็นต้นไป
อ่านรายละเอียดตามลิงค์ด้านล่าง
http://www.ratchakitcha.soc.go.th/DATA/PDF/2563/E/195/T_0009.PDF
